Gundars Bērziņš (ekonomists)

Bērnība un ģimene

Gundars Bērziņš dzimis 1971. gada 27. decembrī Aivara un Baibas Bērziņu ģimenē. Māte Baiba - Universitātes Pedagoģijas un psiholoģijas fakultātes lektore, universitātes Veselības un rehabilitācijas centra masiere. Bija precējies ar Latvijas Universitātes Ekonomikas un vadības fakultātes dekāna Edgara Vasermaņa meitu Kristīni, viņiem ir izaugusi meita Anna Luīze Bērziņa. Administratoru Bērziņu nedrīkst sajaukt ar bijušo politiķi, finanšu un veselības Gundaru Bērziņu.

Izglītība

2013. gadā Gundars Bērziņš kā promocijas darbu doktora zinātniskā grāda ieguvei vadībzinātnē aizstāv disertāciju uz 186 lapām Stratēģiskās vadīšanas sistēma radošo nozaru organizācijās, kur vada Vizma Niedrīte, recezenti Juris Krūmiņš, Ilze Sproģe (Ekonomikas un kultūras augstskola), Vita Zariņa (Biznesa augstskola "Turība"). Promocijas darba hipotēzes ir: pieaugot  pārmaiņu  intensitātei,  palielinās  nepieciešamība  precīzi  un regulāri saskaņot stratēģiskos un operatīvos plānus, radošo  organizāciju  elastīgu  stratēģiju  veidošanā  noteicošais  faktors  ir organizāciju vadītāju pieņemto lēmumu atbilstība konkrētajai ārējās vides situācijai.

Akadēmiskā godīguma pārbaude - «disertācijas skandāls»

Publiski pausti akadēmiskā godīguma esības pārmetumi par Bērziņa disertāciju. 2019. gadā Latvijas Universitāte, lai veiktu pārbaudi no juridiskā un no akadēmiskā godīguma viedokļa, nodeva tās Akadēmiskās ētikas komisijai uzdevumu izvērtēt Bērziņa disertācijas atbilstību akadēmiskās ētikas un kvalitātes kritērijiem, kā arī izveidoja īpašu komisiju, lai pārbaudītu paša promocijas procesa kvalitāti. Iespējams, universitāte neesot drīkstējusi izpaust Bērziņa plaģiātisma skandālu, jo Trauksmes celšanas likums paredz, ka jānodrošina arī tās personas konfidencialitāte, par kuru trauksme celta. Bērziņa disertācijas skandāla uzsākšanos saista ar viņa darbību Olainfarm, jo tas tiek akcentēts ar šo kapitālsabiedrību saistītās ziņās. Bērziņš uzskata promocijas darbā konstatētās aizdomas par datu safabricēšanu un plaģiātu par "dubļu cīņām", tā esot nomelnošana. Latvijas Universitāte tomēr norādīja, ka šie fakti liek ļoti nopietni reaģēt, lai pārbaudītu gan paša promocijas darba un promocijas procesa kvalitāti. Bērziņš norādīja, ka viņam ir kauns par Latvijas Universitāti, tās vadību, kā arī piebilda, ka apkauno visu Latvijas Universitātes saimi, Bērziņa reputācijai kaitējumu nodarījusi universitātes vadība. Medijos skandālu saistīja arī ar nelikumīgu goda doktora grādu piešķiršanu. Akadēmiķe Maija Kūle plaģiātisma skandālu komentēja «jocīga disertācija», «tāpat kā visi LU promocijas darbi, pieejams LU vietnē, tāpēc tiem, kas tic nomelnošanas versijai [..], vajag šo darbu paskatīties pašiem».

Darbība Latvijas Universitātes administrācijā

Gundara Bērziņa kaislība ir vadīšana un viņš pilda vadītāja darbus.

Administratīvie amati

Administratīvos amatos universitātē kopš 2001. gada, kad Bērziņš kļuva par Latvijas Universitātes Ekonomikas un vadības fakultātes dekāna Edgara Vasermaņa palīgs starptautisko sakaru jautājumos, bet 2003. gadā par šīs pašas fakultātes izpilddirektoru, 2008. gadā rektors Mārcis Auziņš viņu pārceļ no izpilddirektora amata uz Finanšu un uzskaites departamenta direktora amatu, bet pēc gada par kancleru. 2014. gadā Bērziņu ievēl par docentu, 2015. gadā par asociēto profesoru, 2016. gadā par dekānu, 2018. gadā par profesoru. Bērziņš pilda Latvijas Universitātes Biznesa, vadības un ekomikas fakultātes dekāna pienākumus pašlaik. 2019. gada 24. maijā piedalījās Latvijas Universitātes rektora vēlēšanās, iegūstot mazāko balsu skaitu un zaudējot Indriķim Muižniekam.

Citi amati

Gundars Bērziņš ir iecelts par daudzos amatos, viņš ir Latvijas Uiversitātes Senāta Stratēģijas komisijas loceklis, Finanšu un budžeta komisijas loceklis, Akadēmiskā personāla grupas loceklis, Biznesa, vadības un ekonomikas fakultātes Domes loceklis, Stratēģijas Padomes loceklis, Studentu Biznesa inkubatora Padomes loceklis, Starptautiskā atvērto inovāciju platforma “DEMOLE Latvia” sadarbībā ar RTU, LU un LIAA, konsultants kopš 2016.gada. Vadījis Atzinības krusta kavalieres Ināras Opmanes promocijas darbu “Uz IKT balstīta publisko iepirkumu procesa vadības metožu analīze”. Publicējies kopā ar Ilzi Sproģi, Juri Krūmiņu, Vizmu Niedrīti, Vitu Zariņu.

Saimnieciskā darbība

Pirms recesijas Bērziņš tirgojās ar augļiem un dārzeņiem, bet kā norāda pats administrators "pienāca krīze un sapratu, ka dzīvē kaut kas jāmaina" 2019. gadā Gundars Bērziņš kļuva par «Olainfarm» padomes priekšsēdētāju, ievēlot to busiņā uz ielas pie uzņēmuma vārtiem 2019. gada 1. aprīlī, tā dēvētajā «smieklu dienā»; esošā padome to nodēvēja par ālēšanos, kā arī norādīja, ka padome pārvēlēta pretlikumīgi. Skandalozais nosaukums iemantoja nosaukumu «busiņa padome», ar kādu nosaukumu šī padome vēlāk apzīmēta plašsaziņas līdzekļos. «Olainfarm» nosodīja šo ālēšanos pie caurlaides.

Apbalvojumi

Saņēmis izglītības un zinātnes ministra pateicība par ieguldījumu IV Pasaules latviešu zinātnieku kongresa norisē, 2018.gada 18. - 20. jūnijā. Piešķirts Latvijas Zinātņu akadēmijas korespondētāj-locekļa goda nosaukums.

Hobiji

Gundars Bērziņš ir kaislīgs burātājs, viņš dod priekšroku laika pavadīšanai uz jahtas. Viņam pieder ūdenstransporta kapitālsabiedrība “Saules gaisma Consulting”, kuras valdes priekšsēdētājs viņš ir bijis. Iepriekš strādājis Banex, HZ Trans, AD Trans.